ร้านติ่มซำชื่อดังมิชลิน 1 ดาวจากฮ่องกง เปิดสาขา 2 ที่ Gateway เอกมัย หลังจากได้รับการตอบรับดีเยี่ยมจากสาขาแรก ที่ Terminal 21 

ข้อได้เปรียบของสาขานี้ เปรียบเทียบกับ Terminal 21 คือ คนน้อยกว่า (ตอนไปไม่ต้องต่อคิวเลย) โต๊ะจัดวางไม่เบียดกัน บรรยากาศไม่วุ่นวาย นั่งสบายกว่า และไม่รู้คิดไปเองรึป่าว แม้แต่ของนึ่งก็นึ่งได้นุ่มกว่า (อาจเป็นเพราะไม่ต้องรีบเร่งนัก)

ส่วนรสชาติอาหาร ดีงามเหมือนเดิม ถึงไม่อร่อยเนี๊ยบเท่าฮ่องกงแต่ใช้ได้เลย ซาลาเปาไส้หมูแดง ขนมจีบ ฮะเก๋าและ ผักนึ่งน้ำซุปราดกับซีอิ๊วสูตรพิเศษของร้าน หวานผักและเค็มนิดๆจากซีอิ๊ว อร่อยมาก เมนูเดิมๆยังทำให้อยากไปกินเสมอ

ร้านอยู่ชั้นล่างด้านหน้าถนนสุขุมวิทเลย